psd



Najuzbudljivije izdanje Perwoll Fashion.hr-a dosad u pet dana predstavit će najjača imena domaće modne scene, goste iz regije, te mlade dizajnerske nade.Nikad duži Perwoll Fashion.hr uz pregršt sjajnih modnih priča, publici će i ovaj put predstaviti vrhunska produkcijska rješenja.Modna pista ove sezone postaje pozornica, a prvi put u Hrvatskoj kazališna scenografija bit će dijelom u službi predstavljanja novih modnih kolekcija. Večeras će podizanjem platna u paviljonu 5 Zagrebačkog velesajma započeti prava modna drama.Perwoll Fashion.hr otvara revija poznate dizajnerice Aleksandre Dojčinović koja već nekoliko sezona zaredom otvara ovu modnu manifestaciju. No, ove su sezone čak dva dana rezervirana za samostalne revije dizajnera čije nove kolekcije s nestrpljenjem iščekuje modna publika i kritika.S nestrpljenjem se očekuje i prvi nastup popularnog modnog dvojca ELFS koji će svoju prvu samostalnu reviju pod okriljem Perwoll Fashion.hr-a održati u srijedu, drugog dana, pod sponzorstvom Beck's-a i medijskim pokroviteljstvom Cosmopolitana. Osim što će se premijerno predstaviti publici pravim malim modnim spektaklom, ELFS-i će ovom revijom proslaviti i 10 godina rada.Da slavlja ove sezone ne manjka pobrinuo se i omiljeni dizajnerski dvojac eNVy room koji je već dugi niz godina prepoznatljivi modni brand Perwoll Fashion.hr-a. Uspješnih deset godina karijere proslavit će velikom, humanitarnom revijom pod pokroviteljstvom branda Samsung. Na ovaj će način eNVy room podržati borbu protiv raka dojke u mjesecu koji se obilježava kao mjesec borbe protiv ove zloćudne bolesti.Tijekom četvrtka, petka i subote neće nedostajati iznenađenja na pisti Perwoll Fashion.hr-a kojom će i ovog puta prošetati najuspješnije domaće manekenke.Svoje nove kolekcije predstavit će svima dobro poznati dizajneri: Robert Sever, Ivica Skoko, Marina Design, Martina Felja, BiteMyStyle by Zoran Aragović, Krie design, Ivana Barač, Vesna Sposa, te mlade snage Morana Krklec, Marija Kulušić, Coded Edge, Obekei, Hedra design by Ana Jagić, i pobjednica natječaja LIFT Ana Bogdan. Regionalne snage predstavlja skupina dizajnera pod imenom Klasa.Spektakularnu završnicu za zatvaranje još jedne sezone Perwoll Fashion.hr-a priprema slavljenički raspoloženi eNVy room.